**Ministru kabineta noteikumu projekta**

**“Noteikumi par reģistrētu eksporta vietu un kārtību, kādā informē par preču izvešanu no vietas, kurā var uzglabāt eksporta procedūrā izlaistās preces”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par reģistrētu eksporta vietu un kārtību, kādā informē par preču izvešanu no vietas, kurā var uzglabāt eksporta procedūrā izlaistās preces” (turpmāk - noteikumu projekts) mērķis ir uzlabot komercdarbības vidi un mazināt administratīvo slogu gan uzņēmējiem Eiropas Parlamenta un Padomes 2013.gada 9.oktobra Regulas (ES) Nr.952/2013, ar ko izveido Savienības Muitas kodeksu (turpmāk – regula Nr.952/2013) 5.panta piektā punkta izpratnē, proti, personām, kuras, veicot darījumdarbību, ir iesaistītas darbībās, uz kurām attiecas tiesību akti muitas jomā (turpmāk – komersanti), gan Valsts ieņēmumu dienestam.Noteikumu projekts īstenos Muitas likuma 23.1 panta trešajā daļā [[1]](#footnote-1) un 23.2 panta otrajā daļā noteikto deleģējumu Ministru kabinetam.Saskaņā ar Muitas likuma pārejas noteikumu 13.punktu, noteikumu projektam jāstājas spēkā 2020.gada 1.septembrī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekta “Grozījumi Muitas likumā” 11.pants, ar kuru Muitas likums tiek papildināts ar jaunu 23.1 pantu un 23.2 pantu. Muitas likuma 23.1 pants nosaka vietas, kurās var atrasties preces, piemērojot eksporta procedūru vai iesniedzot reeksporta deklarāciju un pilnvaro Ministru kabinetu noteikt kārtību un nosacījumus 23.1 panta pirmās daļas 7. punktā noteiktās reģistrētas eksporta vietas reģistrēšanai vai atteikumam to reģistrēt; kārtību, kādā veic izmaiņas eksporta vietas reģistrācijas datos vai pieņem lēmumu par atteikumu veikt izmaiņas minētajos datos, kā arī minētās eksporta vietas reģistrācijas anulēšanas kārtību.Savukārt Muitas likuma 23.2 pants nosaka vietas, kurās var uzglabāt eksporta procedūrā izlaistās preces un preču izvešanu no tām, pilnvarojot Ministru kabinetu noteikt kārtību, kādā eksportētājs vai eksportētāja pilnvarotā persona informē par preču izvešanu no šā panta pirmajā daļā noteiktās vietas[[2]](#footnote-2). Likumprojekts “Grozījumi Muitas likumā” izsludināts Valsts sekretāru 2019. gada 11. jūlija sanāksmē (prot. Nr.27 5.§), VSS-660 un izskatīts 2019.gada 17.decembra Ministru kabineta sēdē (TA-2296). 2020.gada 17.jūnijā likumprojekts “Grozījumi Muitas likumā” (Nr.540/Lp13) pieņemts Saeimā 3.lasījumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eksporta procedūras piemērošanas jautājumus kopumā reglamentē Eiropas Savienības tieši piemērojamie akti muitas jomā, taču atsevišķi eksporta procedūras piemērošanas jautājumi ir atstāti dalībvalstu kompetencē.Piesakot precēm muitas procedūru – eksports, preces jāuzrāda kompetentajai muitas iestādei[[3]](#footnote-3). Eksporta deklarāciju vai reeksporta deklarāciju par precēm, ko izved no Savienības muitas teritorijas, iesniedz eksporta muitas iestādē[[4]](#footnote-4). *“Preču uzrādīšana muitai”* ir paziņošana muitas dienestiem par to, ka preces ir nogādātas muitas iestādē vai citā muitas dienestu norādītā vai apstiprinātā vietā un ir pieejamas muitas kontrolei[[5]](#footnote-5). Atbilstoši minētajam, piesakot preces eksportam, eksportētājam jāuzrāda preces eksporta muitas iestādē vai citā muitas dienestu norādītā vai apstiprinātā vietā. Savienības preces, kas ir deklarētas eksportam, ir muitas uzraudzībā no eksporta deklarācijas pieņemšanas brīža līdz brīdim, kad tās izved no Savienības muitas teritorijas vai no tām atsakās par labu valstij, vai tās iznīcina, vai kad muitas deklarācija tiek atzīta par nederīgu[[6]](#footnote-6). Ņemot vērā minēto, eksporta procedūrā izlaistās preces jāuzglabā muitas atzītā vietā, nodrošinot muitas uzraudzības pasākumu ievērošanu.Sākot ar 2019. gada 1. maiju, elektroniski iesniedzot eksporta deklarāciju, precēm jāatrodas muitas kontroles punkta (turpmāk – MKP) teritorijā vai automašīnu stāvlaukumos, kuri atrodas MKP tiešā tuvumā vai citās preču iekraušanas vietās, to saskaņojot ar MKP (izņemot gadījumus, ja ir saņemta atļauja izmantot ierakstu deklarētāja reģistros (turpmāk – EIDR[[7]](#footnote-7)) eksportam). EIDR eksportam un reeksportam var izmantot tikai specifiskos gadījumos, piemēram, kuģu un gaisa kuģu apgādē.Tas nozīmē, ka par precēm, kuru izvešanai nepieciešama kāda no minētajām eksporta vai reeksporta deklarācijām, eksporta procedūra vai reeksports ir piemērojams vispārējā kārtībā.Eksportētāji un loģistikas nozarē strādājošie komersanti savā praksē ir saskārušies ar problēmu, ka, ņemot vērā Valsts ieņēmumu dienesta ierobežotos finansiālos un cilvēkresursus, kā arī attālumus starp muitas iestādēm, ražošanas uzņēmumiem un loģistikas centriem preču fiziskā uzrādīšana MKP (eksporta muitas iestādē) ir apgrūtinoša un prasa papildu resursus. Proti, komersantam, piesakot preces muitas procedūrai – eksports, preces jāuzrāda kompetentajai muitas iestādei, kas šajā gadījumā ir MKP. Lai uzrādītu eksportam pieteiktās preces MKP, tās ir fiziski jāpārvieto (jātransportē) no preču atrašanās vietas un MKP, kas dažkārt ir tālu un prasa gan finansiālus, gan laika resursus.Minētās problēmas pastāv arī gadījumos, kad tiek veikta eksporta procedūrā un reeksportā izlaisto preču (piemēram, eksporta procedūra jau ir piemērota citā Eiropas Savienības (turpmāk – ES) dalībvalstī) konsolidācija un sagatavošana izvešanai (t.sk. izvedot pa daļām) uz trešo valsti. Lai mazinātu komersantiem administratīvo slogu un finansiālās izmaksas, kā arī, lai vienkāršotu preču uzrādīšanas vietu atzīšanas procesu, Muitas likumā ir iekļauts jauns 23.1 pants, kas tiesiskās noteiktības un skaidrības labad nosaka konkrētas vietas, kurās var atrasties preces, piemērojot tām eksporta procedūru vai iesniedzot reeksporta deklarāciju[[8]](#footnote-8). Tas nozīmē, ka personai deklarējot preces eksporta procedūrai vai iesniedzot reeksporta deklarāciju Latvijas Republikā, tās varēs atrasties eksportētāja teritorijā (īpašnieks vai turētājs) vai deklarētāja teritorijā (īpašnieks vai turētājs), ja šīs vietas atbilst Muitas likuma 23.1 panta 2.-6.punktā noteiktām vietām, vai muitas kontroles punkta teritorijā. Piemēram, ja persona vēlēsies piemērot eksporta procedūru zemnieku saimniecībā audzētai produkcijai, personai minētā zemnieku saimniecības teritorija būs jāreģistrē kā reģistrēta eksporta vieta saskaņā ar noteikumu projektā paredzēto kārtību. Šajā gadījumā, noformējot eksporta deklarāciju (deklarāciju var noformēt deklarētājs, kurš neatrodas zemnieka teritorijā) precēm jāatrodas zemnieku saimniecības teritorijā, kura būs reģistrēta kā eksporta vieta. Eksporta deklarāciju noformēs deklarētājs. Ja minētā teritorija (zemnieku saimniecība) netiek reģistrēta Valsts ieņēmumu dienesta Elektroniskās deklarēšanas sistēmas (EDS) Elektroniskajā muitas datu apstrādes sistēmā (EMDAS) (turpmāk – EMDAS) kā reģistrēta eksporta vieta, jo neatbilst noteikumu projektā ietvertajiem nosacījumiem, personai prece jānogādā uz deklarētāja teritoriju (kura būs reģistrēta EMDAS) vai muitas kontroles punkta teritoriju. Eksporta deklarāciju noformēs deklarētājs. Ja persona atrodas citā ES dalībvalstī, taču vēlas savai produkcijai eksporta deklarāciju iesniegt Latvijā (jo teorētiski preces var deklarēt, tur kur persona ir reģistrēta vai kur iekrauj preces), šādā gadījumā persona (nogādās preces uz deklarētāja teritoriju (kas ir reģistrēta EMDAS)  vai muitas kontroles punkta teritoriju. Eksporta deklarāciju noformēs deklarētājs.Savukārt Muitas likuma 23.2 pants nosaka vietas, kurās var uzglabāt eksporta procedūrā izlaistās preces[[9]](#footnote-9), tostarp nosakot, ka minētās preces var uzglabāt **reģistrētā eksporta vietā**.**Reģistrēta eksporta vieta.**Kā jau iepriekš minēts, Muitas likuma 23.1 pants un 23.2 pants reglamentē vietas, kurās var atrasties preces, piemērojot tām eksporta procedūru vai iesniedzot reeksporta deklarāciju, kā arī vietas, kurās var uzglabāt eksporta procedūrā izlaistās preces. Pārsvarā tās ir vietas, kuras ir piesaistītas kādai atļaujai muitas jomā un visas šīs minētās vietas no Valsts ieņēmumu dienesta puses tiek atzītas automātiski. Taču, lai preces varētu atrasties reģistrētā eksporta vietā (par ko ir šī noteikumu projekta tvērums), komersantam būs jāpaziņo Valsts ieņēmumu dienestam savas teritorijas adrese (tas ļaus komersantam no savas teritorijas uzsākt eksporta procedūru), lai Valsts ieņēmumu dienests adresi varētu reģistrēt EMDAS. Minētais nepieciešams, lai atbalstītu tos komersantus, kuri preci ražo paši savā teritorijā. Ja komersantam, kurš ražo preci, nav neviena no iepriekš minētajām muitas atļaujām (kas minētas Muitas likuma 23.1 pantā un 23.2 pantā), komersantam būs iespēja eksportēt preci no savas teritorijas. **Noteikumu projekta tvērums.**Noteikumu projekts, atbilstoši Muitas likuma 23.1 panta trešajā daļā un 23.2 panta otrajā daļā noteiktajam deleģējumam Ministru kabinetam reglamentē:- nosacījumus un kārtību reģistrētas eksporta vietas reģistrācijai vai atteikumam to reģistrēt;- kārtību izmaiņu veikšanai vai atteikumam veikt izmaiņas reģistrētas eksporta vietas reģistrācijas datos; - reģistrētas eksporta vietas reģistrācijas anulēšanas kārtību;- kārtību, kādā eksportētājs vai eksportētāja pilnvarotā persona informē par preču izvešanu no  muitas noliktavas atļaujā noteiktās vietas; pagaidu uzglabāšanas vietas atļaujā noteiktās vietas; brīvās zonas teritorijas; pilnvarotā nosūtītāja TIR procedūrā atļaujā noteiktās vietas – ja preces izved, piemērojot TIR procedūru, kā arī no reģistrētas eksporta vietas. Muitas likuma 23.1 pants nosaka, ka piesakot eksporta procedūru, preces cita starpā var atrasties arī reģistrētā eksporta vietā. Noteikumu projekta **3.punkts** nosaka, kādā veidā Valsts ieņēmumu dienests reģistrē šo vietu. Šī vieta tiek reģistrēta Valsts ieņēmumu dienesta Elektroniskajā deklarēšanas sistēmā (EDS), precīzāk - Valsts ieņēmumu dienesta Elektroniskās deklarēšanas sistēmas (EDS) Elektroniskajā muitas datu apstrādes sistēmā (EMDAS) un tai tiek piešķirts identifikācijas numurs, tādejādi minētā eksporta vieta tiek uzskatīta par reģistrētu eksporta vietu Muitas likuma 23.1 panta pirmās daļas 7.punkta izpratnē.Noteikumu projekta **4.punkts** reglamentē, tieši kāda vieta var būt reģistrēta eksporta vieta. Reģistrēta eksporta vieta var būt apstiprināta akcīzes preču noliktavas turētāja atļaujā noteiktā vieta (apstiprināts noliktavas turētājs ir persona, kurai ir tiesības turēt tās īpašumā vai valdījumā esošu akcīzes preču noliktavu un kura ir saņēmusi speciālo atļauju (licenci) apstiprināta noliktavas turētāja darbībai). Tāpat, reģistrēta eksporta vieta var būt vieta, kas reģistrēta Valsts ieņēmumu dienesta Nodokļu informācijas sistēmā (turpmāk – NIS) kā personas pamatdarbības veikšanas vieta, ja pamatdarbības veids klasificēts konkrētās NACE 2.red. nodaļās[[10]](#footnote-10). Nosakot reģistrētai eksporta vietai minēto kritēriju, tika ņemti vērā šādi aspekti:* 1. Savienības preces atbilstošajā vietā tiek iegūtas, izgatavotas vai uzglabātas. Minētajos gadījumos eksportētājs, deklarētājs vai preču nosūtītājs ir uzņēmums, kas ieguva, izgatavoja vai uzglabāja Savienības preces;
* 2. personai, kas piesaka eksporta vietas reģistrāciju, pamatdarbības veids ir Savienības preču ražošana/ieguve (lauksaimniecība, mežsaimniecība, zivsaimniecība, ieguves rūpniecība, karjeru izstrāde, apstrādes rūpniecība) vai preču uzglabāšana (sniedz uzglabāšanas pakalpojumus noliktavā). Atbilstoši minētajam, norma tiek attiecināta uz šādiem NACE 2.red. nodaļās un klasē noteiktajiem personas darbības veidiem:
* - no 01. līdz 03. “Lauksaimniecība, mežsaimniecība un zivsaimniecība”;
* - no 05. līdz 09. “Ieguves rūpniecība un karjeru izstrāde”;
* - no 10. līdz 33. “Apstrādes rūpniecība”;
* - 52.10 “Uzglabāšana un noliktavu saimniecība”;
* 3. persona ir reģistrējusi NIS minēto vietu kā pamatdarbības veikšanas vietu. Termina “*pamatdarbības veids*” definīcija ir noteikta likuma “Par nodokļiem un nodevām” 1. panta 32. punktā[[11]](#footnote-11). Personas pienākums reģistrēt pamatdarbības vietu NIS noteikts saskaņā ar likuma “Par nodokļiem un nodevām” 15. panta pirmās daļas 15. punktu[[12]](#footnote-12).

Noteikumu projekta **5. punkts un 6. punkts** nosaka, kādus dokumentus persona iesniedz Valsts ieņēmumu dienestā, lai konkrētā vieta tiktu reģistrēta EMDAS kā reģistrēta eksporta vieta, kā arī nosaka konkrētas personas, kuras ir tiesīgas iesniegt minēto iesniegumu. Noteikumu projekta 6.2.punkts paredz, ka iesniegumu eksporta vietas reģistrācijai iesniedz cita starpā arī persona kas veic saimniecisko darbību šo noteikumu 4.2. vai 4.3. punktā noteiktos pamatdarbības veidos un ir atbilstošās pamatdarbības vietas (nekustamā īpašuma) īpašnieks vai turētājs. Tātad, tā ir persona, kura veic saimniecisko darbību konkrētos, noteikumu projektā norādītos pamatdarbības veidos un ir tās vietas, kurā tiek veikta atbilstošā saimnieciskā darbība īpašnieks vai turētājs. Proti, pamatdarbības vieta ir vieta, kurā tiek veikta konkrētā saimnieciskā darbība.Saskaņā ar noteikumu projekta **7. punktu**, Valsts ieņēmumu dienests pieņem lēmumu reģistrēt minēto eksporta vietu EMDAS, ja iesniegumu par reģistrāciju iesniegusī persona ir reģistrēta Latvijas Republikas komercreģistrā.Noteikumu **8. punktā** noteikts, kādos gadījumos Valsts ieņēmumu dienests pieņem lēmumu konkrēto vietu nereģistrēt kā reģistrētu eksporta vietu. Iemesli, kādēļ Valsts ieņēmumu atteiks reģistrēt eksporta vietu, ir šādi:- persona iesniegumā nav sniegusi visu nepieciešamo informāciju, piemēram, nav norādījusi EORI[[13]](#footnote-13) numuru vai vietas adresi;- iesniegumu iesniegusī persona nav apstiprināts akcīzes preču noliktavas turētājs vai nav atzītais uzņēmējs;- persona neveic atbilstošus pamatdarbības veidus vai nav atbilstošās pamatdarbības vietas (nekustamā īpašuma) īpašnieks vai tā turētājs. Šādu lēmumu Valsts ieņēmumu dienests personai paziņo Elektroniskajā deklarēšanas sistēmā (turpmāk – EDS). Saskaņā ar noteikumu projekta **9. punktu**, persona, kurai Valsts ieņēmumu dienests ir reģistrējis eksporta vietu, par visām izmaiņām, kas saistītas ar juridiskās personas nosaukumu, adresi, EORI numuru, kontaktpersonas vārdu, uzvārdu, kā arī vietas (telpas vai teritorijas) adresi, kur paredzēts piemērot eksporta procedūru vai uzglabāt eksporta procedūrā izlaistās preces, piecu darba dienu laikā informē Valsts ieņēmumu dienestu, iesniedzot iesniegumu par reģistrētas eksporta vietas reģistrācijas datu izmaiņām. Šādu iesniegumu un ar to saistītos dokumentus persona iesniedz, izmantojot [Muitas likuma](https://likumi.lv/ta/id/283024-muitas-likums) [13.panta](https://likumi.lv/ta/id/283024-muitas-likums#p13) pirmajā daļā minēto EDS. Valsts ieņēmumu dienests desmit darba dienu laikā EMDAS izdarīs grozījumus reģistrētas eksporta vietas reģistrācijas datos. Noteikumu projekta **11. punktā** noteikti gadījumi, kad Valsts ieņēmumu dienests pēc personas iesnieguma par reģistrētas eksporta vietas reģistrācijas datu izmaiņām pieņem lēmumu šos datus negrozīt, proti, ja nepieciešamā informācija ir nepatiesa vai neatbilstoša. Piemēram, juridiskās adreses datu izmaiņas nav reģistrētas Latvijas Republikas komercreģistrā. Arī šādu lēmumu, tāpat kā lēmumu konkrēto vietu nereģistrēt kā reģistrētu eksporta vietu, Valsts ieņēmumu dienests izdod (pieņem) EDS.Noteikumu projekta **12.punkts** reglamentē reģistrētas eksporta vietas reģistrācijas anulēšanas kārtību EMDAS, proti, minētās vietas reģistrācijas dati tiks anulēti pēc iesnieguma par reģistrētas eksporta vietas reģistrācijas anulēšanu saņemšanas. Iesniegumu iesniegs persona, kurai Valsts ieņēmumu dienests būs reģistrējis minēto eksporta vietu. Valsts ieņēmumu dienests Administratīvā procesa likumā noteiktajā termiņā anulēs atzītas eksporta vietas reģistrāciju un par minēto paziņos EDS.Noteikumu projekta **13.punkts** un **14.punkts** nosaka kārtību, kādā eksportētājs vai eksportētāja pilnvarotā persona informē par preču izvešanu no Muitas likuma 23.2 panta pirmajā daļā noteiktās vietas, proti, no vietas, kas noteikta atļaujā muitas noliktavas darbībai vai pagaidu uzglabāšanas vietas darbībai; brīvās zonas teritorijas; vietas, kas noteikta pilnvarotā nosūtītāja TIR procedūrā atļaujā, – ja preces izved, piemērojot TIR procedūru, kā arī no reģistrētas eksporta vietas. Noteikumu projekta 13.punktā un 14.punkta 1.apakšpunktā ir noteikta eksportētāja vai eksportētāja pilnvarotas personas rīcība gadījumā, kad Muitas likuma 23.2panta pirmajā daļā minētajās vietās konsolidācijai tiek novietotas eksporta procedūrā izlaistas Savienības preces, un tās tiks izvestas saskaņā ar TIR procedūru, tranzīta procedūru, ar vienoto pārvadājuma līgumu vai izvestas pa daļām (konsolidētas). Šādos gadījumos eksportētājs vai eksportētāja pilnvarota persona  iesniedz Valsts ieņēmumu dienesta elektroniskās deklarēšanas sistēmas Eksporta kontroles sistēmas izvešanas muitas iestādes sadaļā „Ierašanās paziņojumu”. Savukārt projekta 14.punkta 2.apakšpunkts nosaka, ka izvedot eksportā izlaistās preces no Muitas likuma 23.2panta pirmajā daļā minētajām vietām, eksportētājs vai eksportētāja pilnvarota persona aizpilda un iesniedz paziņojumu – „Manifests” Valsts ieņēmumu dienesta elektroniskās deklarēšanas sistēmas Eksporta kontroles sistēmas izvešanas iestādes sadaļā „Saistītā informācija”.Ar ierašanās paziņojumu tiek informēta izvešanas muitas iestāde par to, kur atrodas prece (prece vienlaicīgi uzrādīta). Vienlaicīgi šo informāciju saņems arī eksporta muitas iestāde dalībvalstī, kur eksports uzsākts, par to ka muitas uzraudzībā esošās preces nogādātas deklarētajā izvešanas muitas iestādē. Bez tam gadījumā, ja kopš izvešanas deklarācijas noformēšanas būs pagājušas 90 dienas, eksporta muitas iestāde neveiks eksporta anulēšanu. Jāņem vērā, ka ļoti daudzas dalībvalstis, piemēram, Vācija veic automātisku eksporta anulēšanu, ja nav saņemta informācija, ka preces izvestas, kas sagādā problēmas eksportētājiem, īpaši, ja tās ir akcīzes preces, kurām piemērota atliktā akcīzes nodokļa maksāšanas kārtība (noformēts e-AD).  Savukārt ar manifesta iesniegšanu tiek sniegta informācija par to, kādas preces un cik daudz tiks izvestas. Tas ir īpaši svarīgi eksporta preču konsolidēšanas gadījumos, kad vienā sūtījumā tiek komplektētas preces no vairākām eksporta deklarācijām. Izvešanas muitas iestāde, saņemot šo informāciju, pārbauda to un apstiprina preču izvešanu, kā rezultātā noslēdz eksporta procedūru. Ja eksportētājs vai tā pilnvarota persona pats pirms eksporta slēgšanas ir iesniedzis manifestu, norādot  preces, kuras izvedīs, tas paātrina eksporta slēgšanas procesu izvešanas muitas iestādē un sniedz nepieciešamo informāciju elektroniski, nodrošinot Savienības Muitas kodeksa 6.panta 1.punkta un IA 331.panta 1.punkta “c” apakšpunkta nosacījumus.Ierašanās paziņojums ir Eksporta kontroles sistēmas strukturēts paziņojums IE507, ko izveidojusi Eiropas Komisija (nosakot tehniskajās specifikācijās), lai nodrošinātu eksportā izlaisto preču uzrādīšanu izvešanas muitas iestādē atbilstoši regulas Nr.2015/2447[[14]](#footnote-14) 331.-332.panta nosacījumiem. Ierašanās paziņojumā un “Manifestā” norādāmā informācija ir daļa no eksporta deklarācijas datiem. Eksporta deklarācijas datu kopums ir noteikts saskaņā ar regulas Nr.2016/341[[15]](#footnote-15) 9.pielikuma C.1 un D.1.papildinājumu.Nosacījums, ka ierašanās paziņojumu preču pārkraušanas/ konsolidācijas gadījumā elektroniski iesniedz preču valdītājs (persona, kam tiesības rīkoties ar preci – uzrādīt izvešanas muitas iestādē) ieviests 2015.gadā, kad MK noteikumos Nr.57[[16]](#footnote-16) 42. un 43.punktā tika iekļauts nosacījums, kad un kā persona iesniedz ierašanās paziņojumu un manifestu, ja preces loģistikas nolūkā novieto muitas noliktavā. Savukārt manifesta iesniegšana ir izvešanas formalitāšu sastāvdaļa (nacionāls tehnisks risinājums), lai preču valdītājs varētu detalizēti sniegt informāciju par izvedamo preču daudzumu, ja eksporta krava tiek izvesta pa daļām. Eksportētāja vai eksportētāja pilnvarotas personas pienākums sniegt informāciju par izvedamo preču daudzumu (manifesta risinājums), ja eksportam deklarētās preces izved pa daļām, noteikts ar regulas Nr.2015/2447 331.panta 1.punkta “c” apakšpunktā. Noteikumu projekts paredz ievest jaunu pakalpojumu - eksporta vietas reģistrēšana.Pakalpojuma sniegšanas vieta būs Valsts ieņēmumu dienesta Elektroniskās deklarēšanas sistēmā iekļauta EMDAS.Noteikumu projektam jāstājas spēkā 2020.gada 1.septembrī. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās normas attiecas uz komersantiem, kuri darbojas muitas jomā un piesaka precēm eksporta procedūru un reeksportu, kā arī uzglabā eksporta procedūrā izlaistās preces. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā eksporta un loģistikas nozīmi Latvijas ekonomikā, noteikumu projektā iekļautais regulējums mazinās komersantiem administratīvo slogu un eksporta (loģistikas) operāciju finansiālās izmaksas, ko šobrīd rada nepieciešamība preces pārvietot uz muitas iestādi, transportlīdzekļu dīkstāve u.c. Regulējums ļaus personām optimizēt loģistikas procesus un paaugstinās konkurētspēju. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi 2020.gada 6.janvārī publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Muitas politika”.Līdz ar to sabiedrības pārstāvji var līdzdarboties noteikumu projekta izstrādē, viedokļus sniedzot rakstveidā. Tāpat sabiedrības pārstāvji var sniegt viedokļus par projektu pēc tā izsludināšanas Valsts sekretāru sanāksmē. 2019. gada 28. februāra Konsultatīvās padomes muitas politikas jomā[[17]](#footnote-17) sēdē nevalstiskais sektors tika informēts par noteikumu projekta mērķi un ietvaru. Noteikumu projekts izskatīts Konsultatīvās padomes muitas politikas jomā sēdē 2019.gada 9.maijā, kā arī informācija par projekta virzību tiek sniegta katrā Konsultatīvās padomes muitas politikas jomā sēdē.2020.gada 23.janvārī noteikumu projekts nosūtīts izvērtēšanai un priekšlikumu sniegšanai Konsultatīvās padomes muitas politikas jomā locekļiem. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2020.gada 6.janvārī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Muitas politika” <https://www.fm.gov.lv/lv/sabiedribas_lidzdaliba/tiesibu_aktu_projekti/muitas_politika#project626> un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” <https://mk.gov.lv/content/ministru-kabineta-diskusiju-dokumenti>. Projektā izstrādes gaitā ir iesaistīti Konsultatīvās padomes muitas politikas jomā locekļi. |
| 3. | Sabiedrības līdzdalības rezultāti | Konsultatīvās padomes muitas politikas jomā locekļi atbalsta projekta virzību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. Jaunu institūciju izveide, esošu institūciju likvidācija vai reorganizācija netiks veikta. Projektu īstenos esošo cilvēkresursu ietvaros. |
| 3. | Cita informācija | Nav |

Finanšu ministrs J.Reirs

Vībāne, 67095559

Marika.Vibane@fm.gov.lv

Liepa, 67121069

Dainis.Liepa@vid.gov.lv

1. Likumprojekts “Grozījumi Muitas likumā” Saeimā pieņemts 3.lasījumā 2020.gada 17.jūnijā (Nr.540/Lp13). [↑](#footnote-ref-1)
2. Muitas noliktavas atļaujā noteiktā vieta; pagaidu uzglabāšanas vietas atļaujā noteiktā vieta; brīvās zonas teritorija; pilnvarotā nosūtītāja TIR procedūrā atļaujā noteiktā vieta (ja preces izved, piemērojot TIR procedūru) vai reģistrētā eksporta vieta. [↑](#footnote-ref-2)
3. Eiropas Parlamenta un Padomes 2013. gada 9. oktobra Regulas (ES) Nr. 952/2013, ar ko izveido Savienības Muitas kodeksu (turpmāk – regula Nr.952/2013) 159.panta 3.punkts un 172.panta 1.punkts [↑](#footnote-ref-3)
4. Komisijas 2015. gada 28. jūlija Deleģētās regulas (ES) Nr. 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – regula Nr.2015/2446) 1.panta 16. punkts [↑](#footnote-ref-4)
5. Regulas Nr.952/2013 5.panta 33. punkts [↑](#footnote-ref-5)
6. Regulas Nr.952/2013 158.panta 3.punkts [↑](#footnote-ref-6)
7. Entry in the declarants records [↑](#footnote-ref-7)
8. Šīs vietas ir eksporta muitas iestāde; EIDR (ieraksts deklarētāja reģistros) atļaujā (eksporta procedūrai) noteiktā vieta; EIDR (ieraksts deklarētāja reģistros) atļaujā (reeksportam) noteiktā vieta; muitas noliktavas atļaujā noteiktā vieta; pagaidu uzglabāšanas vietas atļaujā noteiktā vieta; brīvās zonas teritorija; pilnvarotā nosūtītāja TIR procedūrā atļaujā noteiktā vieta (ja Savienības preces izved, tām piemērojot TIR procedūru) un reģistrēta eksporta vieta. [↑](#footnote-ref-8)
9. Muitas noliktavas atļaujā noteiktā vieta; pagaidu uzglabāšanas vietas atļaujā noteiktā vieta; brīvās zonas teritorija; pilnvarotā nosūtītāja TIR procedūrā atļaujā noteiktā vieta – ja preces izved, piemērojot TIR procedūru; un reģistrēta eksporta vieta. [↑](#footnote-ref-9)
10. Saskaņā ar Eiropas Parlamenta un Padomes 2006. gada 20. decembra regulas (EK) Nr. 1893/2006, ar ko izveido NACE 2.red. saimniecisko darbību statistisko klasifikāciju, kā arī groza Padomes regulu (EEK) Nr. 3037/90 un dažas EK regulas par īpašām statistikas jomām (Dokuments attiecas uz EEZ) noteiktais saimnieciskās darbības klasifikators. [↑](#footnote-ref-10)
11. Pamatdarbības veids - atbilstoši Eiropas Parlamenta un Padomes 2006.gada 20.decembra regulai (EK) Nr. 1893/2006, ar ko izveido NACE 2.red. saimniecisko darbību statistisko klasifikāciju, kā arī groza Padomes regulu (EEK) Nr. 3037/90 un dažas EK regulas par īpašām statistikas jomām (Dokuments attiecas uz EEZ) (turpmāk — NACE 2.red.) klasificēts nodokļa maksātāja (izņemot fiziskās personas, kas neveic saimniecisko darbību) darbības veids ar vislielāko īpatsvaru kopējā apgrozījumā taksācijas gadā. Nodokļu maksātājiem, kas uzsāk saimniecisko darbību, pamatdarbības veidu nosaka pēc plānotajiem apgrozījuma rādītājiem. [↑](#footnote-ref-11)
12. Nodokļu maksātājam ir pienākums, izmantojot Valsts ieņēmumu dienesta elektroniskās deklarēšanas sistēmu, līdz 1.maijam iesniegt nodokļu administrācijai informāciju par iepriekšējā taksācijas gada pamatdarbības veidu, ja tas iepriekšējā taksācijas gadā ir mainījies un neatbilst nodokļu administrācijai sniegtajai informācijai. Nodokļu maksātāji, kas uzsāk saimniecisko darbību, informāciju iesniedz mēneša laikā pēc saimnieciskās darbības reģistrācijas Latvijas Republikas Uzņēmumu reģistrā vai Valsts ieņēmumu dienestā. [↑](#footnote-ref-12)
13. Komisijas 2015. gada 28. jūlija Deleģētās regulas (ES) [2015/2446](http://eur-lex.europa.eu/eli/reg_del/2015/2446/oj/?locale=LV), ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem 1. panta 18. punktā paredzētais reģistrācijas un identifikācijas numurs. [↑](#footnote-ref-13)
14. Komisijas 2015. gada 24. novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu [↑](#footnote-ref-14)
15. Komisijas 2015.gada 17.decembra Deleģētā Regula (ES) Nr.2016/341, ar ko papildina Eiropas Parlamenta un Padomes Regulu (ES) Nr.952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Deleģēto regulu (ES) Nr.2015/2446 [↑](#footnote-ref-15)
16. Ministru kabineta 2015.gada 3.februāra noteikumi Nr.57 “Muitas noliktavu darbības noteikumi” (zaudējuši spēku). [↑](#footnote-ref-16)
17. Padomes sastāvā iekļauti pārstāvji no Finanšu ministrijas, Valsts ieņēmumu dienesta, Satiksmes ministrijas, Latvijas Loģistikas asociācijas, biedrības „Autopārvadātāju asociācija „Latvijas auto”„, Rīgas Tehniskās universitātes, Latvijas Nacionālo kravas ekspeditoru un loģistikas asociācijas, Latvijas darba devēju konfederācijas, biedrības “Latvijas Aviācijas asociācija” un VAS “Latvijas dzelzceļš” [↑](#footnote-ref-17)